הוועדה לענייני ביקורת המדינה, כנסת 18, פרוטוקול מספר 105, 2010-07-13 11:00

יואל חסון: שלום לכולם, אני מתכבד לפתוח את הישיבה.

יואל חסון: על סדר היום, התנהלות בלתי תקינה לכאורה בעיריית טירה.

יואל חסון: אני הבנתי שהגיעו, גם לוועדת ביקורת המדינה וגם למבקר המדינה, חומרים של עיריית טירה בנושאים שונים, ואני חשבתי שראוי שהדבר הזה יתברר, ונלמד להבין על מה מדובר.

יואל חסון: שמואל גולן, ממלא מקום מנכ"ל משרד מבקר המדינה.

שמואל גולן: החל מהשבוע שעבר, הועברה השרביט למנכ"ל חדש.

יואל חסון: אין בכל זאת ממלא מקום?

שמואל גולן: לא, אני צנוע, אני מסתפק במשנה למנכ"ל.

שמואל גולן: זה בסדר.

יואל חסון: משנה למנכ"ל, מעולה.

יואל חסון: נמצאים כאן ממשרד הפנים?

יואל חסון: מעולה.

יואל חסון: פנה אלי יושב ראש וועדת הביקורת חבר העירייה,חבר מועצת העיר, מר מנסור.

יואל חסון: הוא פה?

אחמד דרויש מנסור: כן.

יואל חסון: שלום אדוני.

יואל חסון: אתה כתבת אלי מכתב, עם העתק למבקר המדינה שבו העלית טיעונים שונים ומשונים, לגבי ההתנהלות הפנימית בתוך העירייה.

יואל חסון: שאין לך את היכולת כראש וועדת הביקורת, לתפקד.

יואל חסון: שזה בעיני אחד הכללים והדברים הבסיסים שצריך לצפות שיקרה.

יואל חסון: אני מבקש שתתייחס בבקשה לדברים שנאמרים פה.

ואיל ראבי: אולי ברשות אדוני, יש לנו חומר כתוב כתגובה.

יואל חסון: מי אתה?

ואיל ראבי: אני היועץ המשפטי של עיריית טירה.

יואל חסון: אתה תמתין בסבלנות.

ואיל ראבי: אני אחלק את החומר.

יואל חסון: אתה לא יכול לחלק חומר.

יואל חסון: אתה יכול העביר אלי.

ואיל ראבי: אז אני אעביר אליך.

יואל חסון: מאה אחוז.

יואל חסון: אחר כך יצא מכתב מימך שמבטל את המכתב שהוצאת, אז גם לזה תתייחס.

אחמד דרויש מנסור: אני אתייחס.

יואל חסון: בעיקרון חומרים מחולקים רק  לחברי כנסת.

יואל חסון: מכיוון שאני חבר הכנסת היחיד פה, אם יבוא חבר כנסת הוא יקבל את המסמך.

יואל חסון: ומבקר המדינה גם יוכל לקבל את המסמך הזה.

יואל חסון: אפשר להמשיך.

יואל חסון: כן, אז תתייחס בבקשה.

אחמד דרויש מנסור: אני רוצה להגיד שלא רק מכתב אחד שלחתי, אני שלחתי הרבה מכתבים, אבל למכתב הזה אתם התייחסתם בצורה  רצינית.

יואל חסון: מר מנסור, קודם כל כדי שירשם בפרוטוקול, למכתב הראשי שהוצאת אלי בעשרים ושתיים לרביעי, 2010, אתה עומד מאחוריו.

אחמד דרויש מנסור: כן.

יואל חסון: ולמכתב הזה שכתבת שאתה לא עומד?

אחמד דרויש מנסור: המכתב הזה הופץ לכמה מקומות בטירה.

אחמד דרויש מנסור: נהייה לחץ אדיר מהתושבים, והייתי חייב לעשות את זה כי היו איומים עליי, ואפילו הגיעו לבית שלי.

יואל חסון: על זה שכתבת לי את המכתב ההוא?

אחמד דרויש מנסור: לא רק את זה.

יואל חסון: ממכתבים אחרים?

אחמד דרויש מנסור: כן.

יואל חסון: אז היו איומים, ואתה מחשש הוצאת את המכתב הזה, ואתה לא עומד מאחוריו יותר.

אחמד דרויש מנסור: אני עומד.

יואל חסון: אתה עומד מאחורי המכתב הראשי, שיש לו שני עמודים מלאים.

אחמד דרויש מנסור: כן.

יואל חסון: מאה אחוז.

יואל חסון: זה כדי להעביר לפרוטוקול, שאתה עומד מאחורי המכתב של העשרים ושניים לרביעי 2010.

אחמד דרויש מנסור: כן.

יואל חסון: מעולה.

יואל חסון: תודה רבה.

יואל חסון: תמשיך בבקשה.

אחמד דרויש מנסור: אני שלחתי הרבה מכתבים, רובם היו על ניהול לא תקין בקשר לבתי ספר.

אחמד דרויש מנסור: הדבר שאני כתבתי עליו, זה ביתי ספר תיכון, וחטיבת ביניים, אחת.

אחמד דרויש מנסור: היו לפי דעתי, מהלכים לא חוקיים שם בהוצאת המנהל שהיה בבית הספר, הוא מנהל שיש לו הרבה תארים, ויש לו הרבה תעודות, מהרבה מקומות בארץ, הוא קידם הרבה את בית הספר ויש הוכחות על זה.

אחמד דרויש מנסור: פתאום העירייה התנהגה בצורה לא תקינה, הם "דחפו" אותו החוצה.

אחמד דרויש מנסור: לא הבנתי למה?

אחמד דרויש מנסור: מה הסיבה?

אחמד דרויש מנסור: ומשם נבע אי התיקון.

אחמד דרויש מנסור: ביקשתי כמה פעמים את החוזה של רשת עמל.

אחמד דרויש מנסור: ביקשתי אותו במשך חודשיים שלושה, שלחתי אפילו מכתבים ליועץ המשפטי, למזכירות שם.

אחמד דרויש מנסור: אבל לא קיבלתי את החוזה הזה.

יואל חסון: היה איזשהו מסמך שכן ביקשת?

אחמד דרויש מנסור: כן.

יואל חסון: אני אומר כל פעם שקיבלת מסמכים, לא קיבלת- אני מתכוון לעירייה?

אחמד דרויש מנסור: כן.

אחמד דרויש מנסור: על הניהול הזה, אני כתבתי למבקר המדינה אולי עשרים וחמשה מכתבים.

אחמד דרויש מנסור: כל המכתבים שכתבתי, קיבלתי שהם התקבלו, ויענו לי על המכתבים האלה.

אחמד דרויש מנסור: היה גם בית ספר אחר, שלא נעשה מכרז לניהול שלו.

אחמד דרויש מנסור: להנהלה לא היה מכרז בכלל.

אחמד דרויש מנסור: על הדברים האלה אני כתבתי ואני אכתוב עד סוף חיי, אם אני אראה שהדברים לא חוקיים.

אחמד דרויש מנסור: אלו הדברים העיקריים שאני באתי לדבר עליהם.

אחמד דרויש מנסור: חינוך זה דבר מאוד חשוב בשבילי.

אחמד דרויש מנסור: תודה.

יואל חסון: אני רוצה רגע לשאול, כמה זמן אתה יושב ראש וועדת הביקורת?

אחמד דרויש מנסור: מתחילת הקדנציה הנוכחית.

יואל חסון: זאת אומרת שנה ומשהו?

אחמד דרויש מנסור: כן.

יואל חסון: וביום יום כל כמה זמן אתה מתכנס, איך זה עובד?

אחמד דרויש מנסור: אנחנו מתכנסים פעם בשנה לדו"ח של מבקר העירייה.

אחמד דרויש מנסור: אנחנו עושים שלוש, ארבע, ישיבות בשנה, דנים בכל דו"ח וכותבים את ההסתייגות שלנו מניהול העירייה.

אחמד דרויש מנסור: עד היום, לא ניהלנו ישיבות של השנה וחצי האחרונה.

אחמד דרויש מנסור: ניהלנו לפני כחודש ימים או יותר ישיבה על דו"ח של 2008.

אחמד דרויש מנסור: 2009 נודע לי שהוא יצא, מבקר העירייה הוציא אותו ולי לא היה זמן, לא ישבנו.

יואל חסון: מר מנסור, אתה על החוסר שלך לתפקד כיושב ראש וועדה ולמלא את תפקידך, האם דיווחת על זה למשרד הפנים, באיזה שהוא שלב?

אחמד דרויש מנסור: כן.

יואל חסון: כמה פעמים?

אחמד דרויש מנסור: הרבה.

יואל חסון: מהן התגובות שקיבלת?

אחמד דרויש מנסור: שאנחנו קיבלנו את המכתב שלך ואנחנו נענה.

יואל חסון: כן, אדוני ממשרד בפנים, מה יש לך לומר על זה?

שוקי אמרני: כמה דברים צריך לומר בהתייחס לנושאים שנאמרו כאן.

יואל חסון: סליחה רגע.

יואל חסון: אני רוצה לעצור אותך, כי אני רוצה שתתייחס, קודם כל, לעובדה שפנה אליך לפני מספר חודשים יושב ראש ועדת ביקורת, וחוץ מלקבל מכתבים פורמאליים לא נעשה דבר.

יואל חסון: אני לא נכנס פה למהות, בטח אתה תסביר לי ותגיד לי והכול בסדר.

שוקי אמרני: אבל העובדה לא נכונה פשוט.

יואל חסון: אני ראיתי מכתבים.

יואל חסון: אתה לא שלחת מכתבים עם תשובה שהתקבל המכתב.

יואל חסון: עובדה זו נכונה?

שוקי אמרני: אני רוצה להתייחס.

יואל חסון: עובדה זו נכונה או לא נכונה אני שואל?

שוקי אמרני: לא נכונה.

יואל חסון: טוב.

יואל חסון: בבקשה.

שוקי אמרני: אני חושב שאדוני היושב ראש, צריך להציג את הדברים קצת בראיה יותר רחבה של הנושא.

שוקי אמרני: במחוז המרכז שאני מופקד עליו, היום אני מכהן כמשנה למנכ"ל, אבל עדיין ממלא תפקיד.

שוקי אמרני: יש לנו עשרים עיריות, עשרים מועצות מקומיות, שתים עשרה מועצות אזוריות ושני מליון תושבים.

שוקי אמרני: מידי שנה רק חמישה אחוז מאלף אנשים שפונים אלינו, הם לא מרוצים.

שוקי אמרני: ואנחנו משתדלים לתת תשובות לכל האנשים, במיוחד ליושבי ראש ועדות.

שוקי אמרני: כאשר חברי מועצה, מאות במספר, פונים בטענה שהם לא מקבלים מסמכים, אני באופן אוטומאטי, שולח מכתב לראש העירייה, שלב ראשון אני מבקש גם את ההתייחסות שלו.

שוקי אמרני: חשוב גם שתבין אדוני, שבעיריית טירה ישנה תופעה, שהיא לא קיימת במקומות אחרים.

שוקי אמרני: שבה אנחנו מקבלים עשרות רבות של מכתבים, שלא נכתבו על ידי האנשים שבשמם הם נכתבו.

שוקי אמרני: רק לפניי יומיים אני זימנתי את מבקר העירייה, שיושב כאן, אלי לפגישה אישית, על כך שהוא שלח כל מיני מכתבים, והוא אומר: " אני לא שלחתי את המכתבים האלה" .

שוקי אמרני: ואנחנו מנסים להתמודד עם מציאות מאוד הזויה בעירייה הזו,של קבלת מאות מכתבים, שמצד אחד אנחנו צריכים להשקיע אנרגיה ולתת תשובות ומצד שני, בא הבנאדם ואומר, זה לא אני.

יואל חסון: כמה זמן התופעה הזאת קיימת?

שוקי אמרני: בעיקר בשנתיים האחרונות פלוס מינוס.

שוקי אמרני: כמויות אדירות של מכתבים שאני מקבל.

יואל חסון: מהבחירות למעשה.

שוקי אמרני: כן.

שוקי אמרני: מקבלים הרבה מכתבים.

שוקי אמרני: אנחנו, מכתב כזה בנוהל קבוע אצלי, נשלח מכתב לראש העירייה.

שוקי אמרני: ראש העירייה מקבל ממני הנחייה להעמיד לרשות כל חבר מועצה ובוודאי לרשותו של יושב ראש וועדת הביקורת, כל מסמך שהוא מבקש.

שוקי אמרני: ואם הוא לא עושה זאת, אני מוציא צו לעשות את זה.

שוקי אמרני: ואם הוא לא מקיים את הצו הזה, אני שולח נציג שלי שנפגש עם חבר המועצה בתוך העירייה, ועשיתי את זה כבר הארבע עיריות במחוז, בסיטואציה מאוד לא נעימה, כדי להמציא את המסמכים.

שוקי אמרני: כך, אני יכול לומר בוודאות שבמסמכים והטענות נבדקות.

שוקי אמרני: אלא מה?

שוקי אמרני: ידוע כלל שכאשר אנשים פונים למבקר המדינה ומבקר המדינה אומר, התלונה שלך נמצאת בבדיקתי, אין טעם שגם אני כמשרד ממשלתי נוסף אלך ואעשה בדיקות נוספות, כדי ליצור כאן מציאות שנעשות בדיקות רבות.

שוקי אמרני: לגבי עיריית טירה, ראש העירייה נבחר בסוף 2008, למעשה הוא התחיל את התפקיד שלו בתחילת 2009.

שוקי אמרני: שנת 2009 שהוא אחראי עליה מבחינתנו עד היום, נבדקת היום על ידי רואה חשבון מטעם משרד הפנים שממומן על ידי משרד הפנים.

שוקי אמרני: יתרה מכך, לאור טענות שהגיעו אלינו מתוך התייחסות לטענות שהועלו, למרות שמבחינה תקציבית הגיעו לאיזונים, מינינו חשב מלווה שצמוד שם לעירייה כדי לבדוק מקרוב.

שוקי אמרני: אני מזמן את ראש העירייה אלי לפגישות דחופות ושואל אותו מה קורה?

שוקי אמרני: קצין המחוז שלי מבקר שם ועושה את הפעולות.

שוקי אמרני: כפי שאמרתי רק לפני יומיים מבקר העירייה היה אצלי כאן, לפגישות על תלונות כאלה ואחרות.

שוקי אמרני: כך שיתרה מכך, אומר לך אדוני, לגבי שני מקרים לפחות שבהם מצאנו חשש למשהו לא תקין, הנושא הזה נשלח ליחידה לחיוב אישי, על ידי, לבדיקה.

שוקי אמרני: זאת אומרת, זה המקסימום שאנחנו יכולים לעשות בהיבטים שלנו.

שוקי אמרני: גם מינוי חשב מלווה שצמוד לראש העירייה, גם בירורים אחת לשבועיים,לשלושה, אצלנו, מעבר לזה אין לנו מה לעשות.

יואל חסון: לפי התרשמותך המקצועית, מה קורה בעיריית טירה לדעתך, מה המצב שם היום?

שוקי אמרני: היכולת שלנו לתת חוות דעת היא מאוד קשה, מאחר ואני לא יכול לעסוק בהערכות, ולא עם ראש עיר כזה נחמד.

שוקי אמרני: אותי מעניין העובדות, ולא משנה מה השיקולים העומדים מאחורי זה.

שוקי אמרני: השיקולים יכולים להיות שיקולים פוליטיים, אישיים, כל דבר.

שוקי אמרני: אותי מעניין העובדות.

שוקי אמרני: מיניתי חשב מלווה שם, החשב מלווה לא מדווח לי על אירועים חריגים.

שוקי אמרני: שוחחנו לכבוד בישיבה הזו ברשותך, שוחחנו עם רואה החשבון שערך ביקורת על שנת 2009, ששם האחריות שלו.

שוקי אמרני: והוא אומר לי, לא זיהיתי אירועים חריגים.

שוקי אמרני: שני נושאים שלחתי לאגף הביקורת במשרד הפנים, ליחידה לחיוב אישי, שמבחינתנו זוהי הדרגה הבכירה ביותר של בדיקות.

שוקי אמרני: בודקים את הנושא הזה.

שוקי אמרני: מבקר המדינה אומר שהוא בודק כל מיני סוגיות.

שוקי אמרני: אני חושב שבמציאות כזו נעשים הדברים שנעשים.

שוקי אמרני: אף פעם אי אפשר לרצות את כולם.

שוקי אמרני: הם  עושים את זה ממקום נכון, וממקום שהמנהל התקין עומד לנגד עיניהם, אבל אי אפשר לרצות את כל הפניות האלה, והבקשות האלה, אם ישנן תלונות אנחנו מוכנים לבדוק אותם.

יואל חסון: טוב, הבנתי.

יואל חסון: ראש עריית טירה, מאמון עבד אלחי, בבקשה אדוני.

מאמון עבד אלחי: אני אתייחס לדברים.

מאמון עבד אלחי: אני אתחיל באמירה כללית.

מאמון עבד אלחי: המניעים שעומדים מאחורי הטענות של אחמד מנסור, הם לא לטובת הישוב, הם לא לטובת עיריית טירה, הם לא מקצועיים והם לא עניינים.

יואל חסון: מי איים עליו?

מאמון עבד אלחי: אני מציע לו שאם איימו עליו, שילך למשטרה.

אחמד דרויש מנסור: אני לא אמרתי שראש העיר איים עלי.

יואל חסון: אני שאלתי מי איים, אני לא אמרתי שראש העיר איים.

מאמון עבד אלחי: אני חושב שהשאלה לא צריכה להיות מופנית אלי בכלל.

מאמון עבד אלחי: אני חושב שאם הוא קיבל איומים, יש משטרה שיכולה לחקור את הנושא.

מאמון עבד אלחי: וחבל שהוא בא להעלות איזושהי טענה שמבחינתי היא טענה סתמית.

מאמון עבד אלחי: יש לו תחנת משטרה שני קילומטרים מטירה, הוא יכול לפנות למשטרה.

מאמון עבד אלחי: אם הוא היה מדבר איתי, הייתי מזמין לו גם את המשטרה.

מאמון עבד אלחי: אבל לבוא היום, אחרי שהוא חתם על מסמך כזה, והוא אומר בכל מקום בישוב, לוחצים עלי, שולחים בשמי מכתבים, זה מה שהוא משדר בישוב, זה מה שהוא אמר לי אישית.

מאמון עבד אלחי: שאני לא חתום על המסמכים האלה, ואני הייתי אגב, במשטרה, הגשתי תלונה בגין המסמכים האלה שהוא טען שהם מזויפים, שהוא לא עומד מאחוריהם.

מאמון עבד אלחי: שזאת לא חתימה שלו.

מאמון עבד אלחי: קיבלתי את החתימה הזאת ממנו, שהוא מבטל את המכתב, הוא אומר, שאין לו שם קשר למכתב הזה.

מאמון עבד אלחי: והיום הוא יושב פה נחמד, ומדבר על זה שהוא קיבל איומים.

מאמון עבד אלחי: אני מציע לחבר המועצה, אני אדווח למשטרה בקשר לאיומים האלה שהוא טוען לגביהם.

מאמון עבד אלחי: אני מציע לו לפנות למשטרה.

מאמון עבד אלחי: לגבי הטענה של עמל, יש החלטה של בית דין אזורי לעבודה.

מאמון עבד אלחי: אני לא הגורם שמפטר.

מאמון עבד אלחי: יש את עמל.

מאמון עבד אלחי: אגב, בית ספר שלנו בשנים האחרונות: מספר אחד בפסילות בבחינה, שבע מאות מחברות נפסול בכל שנה.

מאמון עבד אלחי: הוא מספר אחד באלימות, עשרות מקרה אלימות, ואחוז זכאות מאוד נמוך, פחות משלושים אחוז השנה.

מאמון עבד אלחי: אז אני כראש רשות שנבחר, אל תצפה ממני לשתוק.

מאמון עבד אלחי: אני דיברתי עם עמל, אני הודעתי להם, אתם חייבים לבדוק את מה שמתרחש בבית הספר, עמל הגיע למסקנה שהמנהל הזה נכשל בניהול בית הספר, העניין הגיע לבית הדין האזורי לעבודה.

מאמון עבד אלחי: והיה הסכם אפילו הוא הסכים, הוא לא נתן לבית הדין להגיע להחלטה, הוא הסכים שהוא מסיים את העבודה שלו בבית הספר.

מאמון עבד אלחי: אני לא רואה מה העניין הפסול בעניין הזה.

מאמון עבד אלחי: יותר מהאסמכתא של בית הדין האזורי לעבודה, לא היינו צריכים עוד אסמכתא אחרת.

מאמון עבד אלחי: בית ספר סכנין, אותו הדבר, מנוהל על ידי רשת, אין לי סמכות לפטר  ואין לי סמכות למנות.

מאמון עבד אלחי: אני לא ממנה ולא מפטר מנהלים שם.

מאמון עבד אלחי: אותו הדבר בעמל, הסמכות היא לעמל.

מאמון עבד אלחי: הם מפטרים הם ממנים.

מאמון עבד אלחי: ואני כראש רשות יש לי את הדעה לגבי החינוך בישוב שלי.

מאמון עבד אלחי: יש לי את התקנות שאני מעלה אותם בפני הרשתות.

מאמון עבד אלחי: שאני מעלה אותם לפני משרד החינוך, וזו הדרך שאנחנו עובדים בה.

מאמון עבד אלחי: אגב, זה שהמנהל הכושל קרוב משפחה שלו, זה לא צריך להקפיץ אותו עד כדי כך שהוא יעלה טענות שלא מציאותיות ולא נכונות.

מאמון עבד אלחי: אני רואה שהוא כותב על בריכת השחייה, אני חושב שההחלטה הכי נכונה שקיבלנו בעיריית טירה, זה שביטלנו את המכרז שהיה להפעלת בריכת השחייה על ידי גורם חיצוני.

מאמון עבד אלחי: כי היום בפועל בריכת השחייה מופעלת על ידי המתנ"ס שזה גוף עירוני של הישוב, שהוא באחריות שלנו, ותחת השליטה שלנו.

מאמון עבד אלחי: אין גורמים פרטיים שם, הכול  מופעל באופן שקוף.

מאמון עבד אלחי: יש את מבקר העירייה שיכול לבקר בפעילות שם, יש את גזבר הרשות.

מאמון עבד אלחי: התושבים מאוד נהנים, שזה נשאר בתוך הרשות ולא הלך לידיים פרטיות.

מאמון עבד אלחי: וזאת הדרך שלנו.

מאמון עבד אלחי: אני מצהיר פה שלעולם לא קיבלתי מחבר המועצה איזושהי בקשה לגבי כל מסמך מסוים.

מאמון עבד אלחי: הוא העלה את זה לראשונה, ראיתי במכתב ששלחתם לי ועל אף שהוא לא ביקש.

מאמון עבד אלחי: את ההסכם הזה שהוא ביקש העברתי לחבר המועצה, נעים נאסר, וגם דאגתי לשלוח לחבר המועצה, אחמד מנסור, בדואר, את ההסכם של עמל.

מאמון עבד אלחי: זהו הסכם שנחתם בתקופה שהוא כיהן בה כחבר מועצה, או כממלא מקום, אני לא זוכר.

מאמון עבד אלחי: אין לי שום דבר שהוא סודי, זה הסכם שכולם יודעים ואני שלחתי לו בדואר, ונתתי גם לחבר מועצה אחר מהאופוזיציה.

מאמון עבד אלחי: ואם הוא מבקש שיבוא וייקח את זה עוד פעם.

מאמון עבד אלחי: אני לא מסתיר שום דבר בעניין הזה.

יואל חסון: מה ההתייחסות שלך לטענה שאתה לא מעביר מסמכים לוועדת הביקורת.

מאמון עבד אלחי: אני אומר שכל מסמך, שנדרש ממני כראש רשות, ומיושב ראש וועדת הביקורת, אני דואג להעביר.

יואל חסון: בזמן סביר.

מאמון עבד אלחי: בזמן סביר.

מאמון עבד אלחי: אגב, לא קיבלתי דרישות כאלה, זוהי פעם ראשונה שאני נתקלתי בדרישה שלו.

מאמון עבד אלחי: זה היה במכתב ששלחתם לי מהביקורת.

מאמון עבד אלחי: ולפי מה שאני זוכר, אין דבר כזה, שאני  מסתיר מסמכים שם.

מאמון עבד אלחי: אתמול היה אצלי מבקר המדינה, אדון בלעום.

מאמון עבד אלחי: אמרתי לו, תשמע, אתה באת באופן מפתיע, קח את כל המסמכים, את כל החומר.

מאמון עבד אלחי: אין לי מה להסתיר יש לי את הממונה המחוז, שכל שהוא מבקש, כל התלונות שהוא מעביר אני מגיב.

מאמון עבד אלחי: יש לי שם קלסר עם תלונות, אגב, לרוב התלונות האלה, אין גוף מזוהה שעומד מאחוריהם.

מאמון עבד אלחי: חלק מהם שאפילו היום, אנשים מתחזים בשמות של ממלאי תפקידים ובסוף כולם מוגשים כתלונות.

מאמון עבד אלחי: פעם מתחזים בשם ריאד עיראקי, ומגיע ריאד ואמר שמעולם לא היה, הוא הולך למשטרה ומגיש תלונה.

מאמון עבד אלחי: פעם, מתחזים בשם מבקר העירייה, מבקר העירייה מוזמן אצל ממונה על המחוז, ומתברר בסוף שהמכתב הזה שאומרים שמבקר המדינה כתב, זה לא נכון ואין לו שום קשר למציאות.

מאמון עבד אלחי: זאת המציאות, שלנו הם אוהבים לעבוד בחושך, מה שניקרא.

מאמון עבד אלחי: לא באופן מסודר.

מאמון עבד אלחי: אפילו חבר המועצה הנכבד, כשהוא כותב מכתב אחר כך מבטל אותו ובא לטעון לאיומים.

מאמון עבד אלחי: אז תחליט תלך למשטרה.

מאמון עבד אלחי: יש לי עוד דבר, הוא מכהן כאלוף היעדרויות מהישיבות של מועצת העיר.

מאמון עבד אלחי: אתר אינטרנט, אני מזמין אתכם להיכנס לאתר אינטרנט של עיריית טירה, יש את הכתובת בתוך המסמכים שקיבלתם.

מאמון עבד אלחי: אנחנו התחלנו מלפני כמה חודשים להפעיל את האתר.

מאמון עבד אלחי: אנחנו מעדכנים אותו, יש בו את ישיבות מועצת העיר, יש בו חומר לגבי עיריית טירה.

מאמון עבד אלחי: לגבי הקיוסקים, אני אישית לא פתחתי ולא אישרתי פתיחת שום קיוסק בעירייה.

מאמון עבד אלחי: יש לי בתי ספר שהם בניהול של עמל, בסכנין וטומשין.

מאמון עבד אלחי: זאת אחריות שלהם.

מאמון עבד אלחי: הם עושים בעניין הזה לפי שיקול הדעת שלהם.

יואל חסון: רישוי עסקים, זה אתה אדוני.

מאמון עבד אלחי: אני אסביר מה היה שם.

מאמון עבד אלחי: אני מתקופה שלי לא אישרתי פתיחת קיוסקים.

מאמון עבד אלחי: ונוהל שקיים שנים.

מאמון עבד אלחי: אני כבר הוראתי למנהל מחלקת החינוך לבדוק את הסוגיה.

מאמון עבד אלחי: הסוגיה תיבדק על ידי מנהל מחלקת החינוך, על ידי היועץ המשפטי ואם נצטרך לתקן משהו שם זה יתוקן.

מאמון עבד אלחי: יש איזשהו אירוע, שטוענים שאת יום "הנקבה" אני עשיתי וארגנתי בטירה.

מאמון עבד אלחי: יום ה"נקבה" אורגן על ידי גורמים שהם ידועים לכולם.

מאמון עבד אלחי: יש איזשהו גוף שמטפל בעניין הזה.

יואל חסון: זו פעם הראשונה שזה קרה?

יואל חסון: מאמון עבד אלחי:     	אני אסביר.

יואל חסון: עיריית טירה לא ארגנה, ולא קשורה לנושא של ארגון יום "הנקבה", ביום העצמאות.

יואל חסון: לי אישית הייתה דעה שונה מאלה שארגנו.

יואל חסון: אמרתי דמוקרטיה, אבל צריך לכבד את יום העצמאות ואת העיתוי.

יואל חסון: האם השתתפת שם?

מאמון עבד אלחי: אני לא השתתפתי.

מאמון עבד אלחי: ואני אמרתי את זה במוכרז, לכל אחד יש זכות דמוקרטית להביע את העמדה שלו וכל עוד לא בוטלה הזכות הזו, לכל אחד יכול לפעול במסגרת החוק.

מאמון עבד אלחי: זה לא פלילי.

מאמון עבד אלחי: זה לגיטימי, זה בסדר גמור.

מאמון עבד אלחי: הייתה לי דעה אישית, אני כראש ראשות אני בעד דו קיום, אני לא יכול לארגן אירוע כזה דווקא ביום שהמדינה חוגגת את יום העצמאות.

מאמון עבד אלחי: זוהי הדעה האישית שלי, תקפו אותי על זה.

מאמון עבד אלחי: אני עדיין דבק בעמדה הזו, שצריך לכבד את האירועים הרשמיים של המדינה, זאת חובתנו ואנחנו עושים את זה.

מאמון עבד אלחי: אגב, חלק מהאירוח  הזה נעשה באזור שיבוט, של דרום השרון, של דלג'ו, העצרת המרכזית הייתה באזור שיבוט של דרום השרון.

מאמון עבד אלחי: גם בדרום השרון אי אפשר לבוא אליהם בטענות שהם מבקשים זכות דמוקרטית, באישור המשטרה.

מאמון עבד אלחי: אבל עיריית טירה לא ארגנה ולא הייתה מאחורי האירוע הזה.

מאמון עבד אלחי: אני חושב שחבל שמבזבזים את הזמן של כולנו.

מאמון עבד אלחי: לחבר המועצה יש דלת פתוחה.

מאמון עבד אלחי: הוא יכול לפנות אלי מתי שהוא רוצה, יש לי דלת פתוחה.

מאמון עבד אלחי: למבקר המדינה יש דלת פתוחה.

מאמון עבד אלחי: הממונה כל המחוז שאני חושב שהוא עושה את המקסימום שהוא יכול לעשות.

מאמון עבד אלחי: כל הזמן הוא מציף אותנו, אנחנו מגיבים, נותנים את העמדה של עיריית טירה.

מאמון עבד אלחי: אני חושב שעיריית טירה לאחר שסבלה תקופה מאוד קשה של גירעונות, של ניהול לא תקין, בתקופה שחבר המועצה היה במועצה כבעל תפקיד, סגן ראש העיר, אנחנו היום ממריאים לדרך הנכונה.

מאמון עבד אלחי: המצב של עיריית טירה משתפר, יש לנו עוד הרבה דברים לתקן ואנחנו ממשיכים לתקן לפי סדרי עדיפויות שהצבנו לעצמנו.

מאמון עבד אלחי: יש לנו את המצב הכלכלי הקשה של הרשות שאנחנו בכיוון הנכון.

מאמון עבד אלחי: יש לנו את הבלגן בחברת הגביה, שכל יום אני מגלה מעילות וגניבות, מהתקופה של ההנהלה הקודמת.

מאמון עבד אלחי: אני מקבל כל יום תלונות.

מאמון עבד אלחי: אני מטפל גם בעניין של הגבייה וממשיך לסדר את העניינים בעיריית טירה.

מאמון עבד אלחי: אלו היעדים שהצבנו ואנחנו בכיוון הנכון.

מאמון עבד אלחי: וכל מה שצריך ודרוש לתקן, אנחנו נתקן.

יואל חסון: תודה, אני מודה לך.

יואל חסון: מר עיראקי, מבקר העירייה.

יואל חסון: יש לך משהו להגיד?

חאלד עיראקי: אני עובד כמבקר עירייה.

חאלד עיראקי: אני ראיתי במכתב ששלח מר אחמד מנסור, שהוא אומר שמבקר העירייה, לא מסר לו חומר.

חאלד עיראקי: אני הפניתי אותו לחוק.

חאלד עיראקי: בחוק אני לא מוסר חומר.

חאלד עיראקי: אני כמבקר עירייה עובד, מוציא דו"חות, עובד עם ביקורת.

חאלד עיראקי: הוצאת מסמכים ומסירת מסמכים, זה לא נתון ביד שלי, זה לפי חוק, ביד ראש העיר.

חאלד עיראקי: אני לא ראיתי גם פניה ממר אחמד מנסור, אלי אישית, שהוא ביקש חומר ואחר כך לא נתנו לו.

חאלד עיראקי: אני לא ראיתי תלונה כזאת.

חאלד עיראקי: בנושא העירייה עצמה זה דברים ביניהם.

חאלד עיראקי: אני כמבקר העירייה רק רושם דו"חות, בודק דברים ומוציא דוחות לראש העיר ולחבר יושב ראש וועדת ביקורת.

חאלד עיראקי: הוא אמר שהם ישבו על הדוחות, יש מסקנות, יש הכול.

חאלד עיראקי: את ההמלצות שלו הוא מביא למועצת העיר, מועצת העיר דנה בדוח, והיא מקבלת או לא מקבלת.

חאלד עיראקי: זה בעבודה שלי, אני לא נכנס לעניינים האלה.

חאלד עיראקי: אני רק ביקורת עושה, מוציא דו"חות שנתיים.

יואל חסון: מתי יצא הדוח האחרון?

חאלד עיראקי: הדוח האחרון, יצא לראש העיר בעשרים וחמש למרץ.

יואל חסון: מר שנבל, אתה רוצה להגיד משהו?

מרדכי שנבל: כן.

מרדכי שנבל: רציתי לשאול כיושב ראש וועדת ביקורת,על פי פקודת העיריות, רשאית וועדת ביקורת להטיל באופן ישיר על המבקר הפנימי לפחות שני נושאים בשנה לבדיקה.

מרדכי שנבל: האם ניסית, מאותם דברים שאתה מתלונן עליהם כלא תקינים, להטיל עליו או להעביר אליו לבדיקה?

מרדכי שנבל: נושאים שהוא יכול לבדוק כמבקר, הרשות המקומית?

מרדכי שנבל: השאלה השנייה שלי, בעיקרון מבקר העירייה, בטירה, האם הוא ממלא את התפקיד, גם של ממונה על תלונות הציבור של העיר או ששם זה ניפרד?

מרדכי שנבל: כי אם זה ממונה על תלונות הציבור, האם ניסית להשתמש בצינור הזה כדי לברר את הנושאים האלה שהעלתה?

אחמד דרויש מנסור: אני אענה לך, רק יש לי כמה דברים להגיד על מה שאמר ראש העיר קודם.

אחמד דרויש מנסור: קודם כל, אני עונה לאדוני ראש העיר, אני הגשתי תלונה במשטרה אני לא מחכה לאף אחד שיפנה במקומי, ויגיש תלונה.

אחמד דרויש מנסור: אני הגשתי תלונה והמשטרה פועלת בצורה נכונה מאוד.

אחמד דרויש מנסור: אני נתתי את השמות המתאימים, את השמות של אלה שפנו אלי בקשר הזה.

אחמד דרויש מנסור: אני לא רואה לנכון שראש עיר יגיד על מנהל בית ספר שהוא כושל, אם יש למנהל הזה אישורים ממשרד חינוך שהוא מצטיין, שהוא מספר אחד בעיר, שהוא מקום ראשון בטירה.

אחמד דרויש מנסור: יש למנהל את המסמכים האלו.

אחמד דרויש מנסור: וגם עלי את הזכאות בבית הספר מרמה של עשרים ושלוש נקודות לארבעים ותשע.

אחמד דרויש מנסור: אני רציתי שראש העיר יגיד, בסדר יש פה דברים.

אחמד דרויש מנסור: בקשר לבית המשפט, בית המשפט קבע שיש שיהיה מכרז.

אחמד דרויש מנסור: אנחנו עוד חודש ימים מתחילים את בית הספר ועד היום לא נעשה מכרז, מכרז חוקי.

אחמד דרויש מנסור: ובקשר לחוזה שהוא שלח לי , הוא שלח לי בעשרים ואחת.

אחמד דרויש מנסור: אני יוכל למסור לך את זה.

אחמד דרויש מנסור: בקשר לתשובה לך אדוני, כן אני דיברתי עם מבקר העירייה, אבל לא היו לו המסמכים למסור לי.

מרדכי שנבל: השאלה אם הטלת עליו, על פי פקודת העיריות אתה רשאי להטיל עליו, וועדת ביקורת לא אתה באופן אישי, להטיל עליו שני נושאי ביקורת בתוכנית העבודה שלו, פנית אליו בבקשה, תבדוק לי כך וכך, אחרי כן היה בודק, מה שהיה מוצא, מוצא.

אחמד דרויש מנסור: אני פניתי אליו.

אחמד דרויש מנסור: הוא אומר לא, אבל אני פניתי אליו בקשר לדברים לא לעבודה שלו אלא עבודת העירייה.

מרדכי שנבל: בקשר לבדיקות שעושים בעירייה?

אחמד דרויש מנסור: כן.

חאלד עיראקי: אני לא חושב שהוא פנה.

אחמד דרויש מנסור: אני אמסור לאדוני היושב ראש, יש לי חתימה של העירייה שנתקבל המכתב הזה, יש לי מכתבים, לא מכתב אחד.

אחמד דרויש מנסור: מה השאלה השנייה?

מרדכי שנבל: השאלה השנייה היא, על עניין נציב תלונות הציבור.

מרדכי שנבל: הלא נחקק בשנה שעברה חוק שבעיקרון בכל רשות מקומי שמבקר הרשות יהיה גם על ממונה תלונות הציבור.

מרדכי שנבל: אלא אם כן, החליטה במפורש הרשות המקומית להפריד.

מרדכי שנבל: עכשיו אני לא יודע מה החליטו בעיר טירה, מי הממונה על תלונות הציבור, המבקר הפנימי או משהו אחר.

מרדכי שנבל: בכל מיקרה, השאלה היא אם בחלק מהדברים האלה  ניסית לפנות כתלונה על ניהול לא תקין?

אחמד דרויש מנסור: לא, לא פניתי על זה.

אחמד דרויש מנסור: מרדכי שנבל: 	 	בעיר טירה, הממונה על תלונות הציבור זה גם המבקר הפנימי, מאוחד?

אחמד דרויש מנסור: חאלד עיראקי:     	תראה עדיין העניין לא נידון.

אחמד דרויש מנסור: מרדכי שנבל:            	החוק הוא מלפני שנתיים.

חאלד עיראקי: כן, אבל הייתה ישיבה עם מר חליל קאסם שהוא יושב פה.

חליל קאסם: אני מיניתי בזמנו.

חאלד עיראקי: החליטו בישיבה למנות את מבקר העירייה כממונה על תלונות הציבור.

חליל קאסם: אני מיניתי.

חאלד עיראקי: לא נישלח אלי מכתב על המינוי הזה.

חאלד עיראקי: אני אז פרסמתי, שאם יש תלונות שיבואו אלי.

חאלד עיראקי: אבל בטירה הם לא מביאים תלונות למבקר העירייה אלא ישר אליכם.

חאלד עיראקי: הם לא מאמינים במבקר, אני לא יודע למה.

מאמון עבד אלחי: ברשותך, מדברים על מסמכים שאנחנו לא רואים.

מאמון עבד אלחי: אני לא יודע איך.

מאמון עבד אלחי: מדברים, מנמקים וכדומה אין לנו מסמכים.

מאמון עבד אלחי: המסמכים זה קוד צבאי כנראה.

יואל חסון: נשיא לשכת המבקרים, מר קלדרון, בבקשה.

שלמה קלדרון: בוקר טוב.

שלמה קלדרון: מצטיירת בפנינו תמונה מצב מאוד עגומה.

שלמה קלדרון: המבקר הפנימי של העירייה צריך לעבוד בצמידות, הייתי אומר שוטפת עם וועדת הביקורת של הרשות.

שלמה קלדרון: כמה פעמים היו ישיבות בין וועדת הביקורת לבין המבקר?

שלמה קלדרון: מתי עלו דוחות הביקורת שלו לדיון בוועדות ביקורת?

שלמה קלדרון: בשנה האחרונה?

אחמד דרויש מנסור: פעם אחת, על הדוח של שנת 2008.

שלמה קלדרון: מה עם 2009 , ועם 2010 ?

אחמד דרויש מנסור: את 2009 הוא אמר לי שהוא הכין אותו.

שלמה קלדרון: מה עם 2007, 2006?

אחמד דרויש מנסור: לא הייתי.

אחמד דרויש מנסור: אני הייתי בעירייה כשעברו שנתיים, לא יותר.

אחמד דרויש מנסור: אחרי זה משרד הפנים הוציא את חברי העירייה החוצה והשאיר את ראש העיר.

אחמד דרויש מנסור: אני לא הייתי בעירייה בשלוש שנים האחרונות.

אחמד דרויש מנסור: אדוני ראש העיר אומר היית בעירייה כל הזמן.

אחמד דרויש מנסור: אני לא הייתי בעירייה כל הזמן, אני לא יודע מה הלך שם בשלוש השנים האחרונות.

אחמד דרויש מנסור: עשינו ישיבה אחת עם מבקר העירייה על דוח 2008.

שלמה קלדרון: כמה דוחות היו בתוך הספר?

שלמה קלדרון: כמה נושאים היו?

אחמד דרויש מנסור: הרבה.

שלמה קלדרון: ומה עשיתם עם זה?

אחמד דרויש מנסור: נתנו את ההסתייגויות שלנו בדברים שהוא כתב.

אחמד דרויש מנסור: חלק מההסתייגויות האלה הם כבר נכתבו ממשרד הפנים, על ידי מבקר המדינה.

אחמד דרויש מנסור: וחלק אנחנו ראינו בזה שצריך להראות לעירייה ניהול תקין או לפחות ללכת על הניהול התקין.

אחמד דרויש מנסור: פעם אחת ישבנו, לא יותר מזה.

שלמה קלדרון: ולמה לא פניתי בעניינים האלה למבקר המדינה שיבדוק?

אחמד דרויש מנסור: פניתי, בקשר לדוח 2009.

שלמה קלדרון: למה לא פנית לעמל, ולבית ספר השני?

שלמה קלדרון: אחמד דרויש מנסור:     	בקשר לעמל, הוא אומר לי שלא פניתי, אבל לצערי הרב אני פניתי.

שלמה קלדרון: יש לי מכתבים שזה התקבל מהעירייה.

שלמה קלדרון: האם פנית למבקר העיר?

אחמד דרויש מנסור: פניתי לראש העיר, למבקר העיר וגם ליועץ המשפטי, אבל לא היו להם את המסמכים, לתת לי.

שלמה קלדרון: עזוב מסמכים, פנית אליו?

שלמה קלדרון: ביקשת, תבדוק לי מה קורה ברשת עמל?

אחמד דרויש מנסור: לא.

שלמה קלדרון: לא פנית, חבל.

יואל חסון: מר חליל קאסם, בבקשה.

חליל קאסם: שלום.

חליל קאסם: אני באמת, אדוני, כל הכבוד, שמעתי כאן כל מיני טענות ממשרד הפנים, כאילו התושבים שולחים מכתבים מבלי שמות.

חליל קאסם: אני בתור איש שהיה ראש עיר עשר שנים, אני אומר שכל מכתב שנשלח ללא שם לא צריך לענות עליו.

חליל קאסם: אבל מכתב שנשלח עם שם צריך לענות עליו.

חליל קאסם: אולי ידידי לא ידע מה להסביר לכם בדיוק.

חליל קאסם: המכתב שידידי קיבל אותו, הישיבה הייתה אמורה להתקיים בעשרים ושניים לחודש, אז ראש העיר טרח לשלוח לו מכתב בעשרים ואחד לחודש שהוא שולח לו את החוזה הישן.

חליל קאסם: הינה המכתב שחתום עליו ראש העיר שמפנה אותו לידידי בעשרים ואחד לחודש, יום לפני הישיבה שהייתה.

חליל קאסם: ארבעה חודשים לא נתנו שום דבר, רק בגלל בישיבה שלחו.

חליל קאסם: אני גם רוצה מסמך אחד, אם יאפשר לי היושב ראש להגיש אותו, כאן של משרד הפנים, שעיריית טירה החליטה, ואני חושב שיש חוק במדינת ישראל, להפקיע אדמה מאיש, אני חושב שהדבר הזה חל על כל אדם במדינת ישראל, שמי שצריך לתת אדמה ציבורית, צריך לתת אותה.

חליל קאסם: ראש העיר בעצמו, אדוני, אני מוסר לך, שהיה עוד באופוזיציה, שיש החלטה של משרד הפנים, שהוא לא עומד מאחוריה.

חליל קאסם: משרד הפנים לא עשה שום דבר.

חליל קאסם: החלטה של וועדת ערר של משרד הפנים, שהוא צריך להפקיע אדמה והוא לא הפקיע.

חליל קאסם: הוא בונה מבלי להפקיע שום אדמה, ומשרד הפנים מתעלם מכל הדברים האלה.

חליל קאסם: אני רוצה שתבדוק את הישיבה שיש לך נתונים של משרד הפנים והוועדה.

חליל קאסם: אני בזמנו היו לי  ארבעה חברי מועצה יהודיים, שבזמנו התקיימה ישיבה, הוחלט כמו שנדרש בוועדת ערר במשרד הפנים שהוא יפקיע מהאדמה שלו, ארבעים או שלושים ושלושה אחוזים כמו מה שכתוב במסמך של משרד הפנים.

חליל קאסם: עיריית טירה הכינה תוכנית, יש החלטת וועדה עם החברים היהודיים שהיו בישיבה ועד עכשיו הוא מתעלם מהחוק הזה ובנה בשטח מבלי אישור ובלי היתרים.

חליל קאסם: אני בתור איש שכבר נשלחו הרבה מכתבים, גם למשרד הפנים לכל המקומות האלו.

חליל קאסם: ולצערי משרד הפנים לא עשה שום דבר.

חליל קאסם: אני רוצה רק שהמסמך הזה שיטופל מול כל הצמרת המכובדת שנמצאת כאן, שיבדקו.

חליל קאסם: הינה מסמך ממשרד הפנים שחתום עליו שופט.

חליל קאסם: החלטת חברי מועצת העיר נמצאים אצלך,בידיים שלך אדוני.

יואל חסון: אדוני ראש המועצה, זה נכון?

יואל חסון: תתייחס לזה ספציפית כי זה רשום פה שחור על גבי לבן.

מאמון עבד אלחי: תסמוך עלי שאני אענה על העניין הזה.

מאמון עבד אלחי: קודם כל, יושב פה הממונה על הדוחות והוא יכול לבדוק את זה.

מאמון עבד אלחי: אני כשהתחלתי את הבנייה של הבית שלי קיבלתי היתר שחתום עליו, כנראה הוא שוכח, חליל קאסם, זה היתר הבנייה.

מאמון עבד אלחי: קיבלתי אותו ברביעי לנובמבר 2001 .

מאמון עבד אלחי: הייתה חריגה מהבנייה.

מאמון עבד אלחי: הייתי אני לוועדת ערר.

מאמון עבד אלחי: אני פניתי לוועדת ערר, בכדי לקבל את התיקון להיתר שלי.

מאמון עבד אלחי: בוועדת ערר בזמנו, בתקופה שהוא כיהן כיושב ראש וועדת תכנון ובנייה, קבעה חד משמעית יש לי את ההחלטה פה, וועדת ערר התרשמה כי העורר, שזה אני, פעל בתום לב, ואילו הוועדה המקומית בזמנו ואני מדגיש, נהגה בצורה חמורה ולא מקצועית.

מאמון עבד אלחי: וועדת ערר המליצה על תוכנית מפורטת.

מאמון עבד אלחי: התוכנית המפורטת הזו אני כראש רשות, ההחלטה של וועדת ערר התקבלה בתשעה עשרה לשלישי 2006.

מאמון עבד אלחי: עד שנבחרתי הוא לא עשה שום דבר.

מאמון עבד אלחי: אני ביקשתי כשנבחרתי לרשות העיר, לקדם את התוכנית בהתאם להחלטת וועדת ערר.

מאמון עבד אלחי: התוכנית עברה וועדה מקומית, אחוז הפקעה עם שלשים ושש אחוזים.

מאמון עבד אלחי: התוכנית כיום מטופלת בוועדה המחוזית, יש פה מסמך של הוועדה המחוזית, שהתוכנית עברה דיון בוועדה המחוזית, והכול קודם בכהונה שלי.

מאמון עבד אלחי: אני ביקשתי להפקיע, לקדם את התוכנית.

מאמון עבד אלחי: התוכנית מונחת על שולחנה של הוועדה המחוזית.

מאמון עבד אלחי: יש פה את כל המסמכים, חבל שמעלים פה שקרים.

מאמון עבד אלחי: חבל שמדברים בצורה לא הוגנת.

מאמון עבד אלחי: וחבל שבתקופה שלו, שהעיר נהרסה עם גרעון של מעל מאה מליון שקל, עם מנהל לא תקין, עם דוח חמור של וועדת חקירה שהדברים שהוא עשה גובלים בפלילים.

מאמון עבד אלחי: אפילו שהוא היה עצור והוא עבר שימוע אצל היועץ המשפטי לממשלה.

מאמון עבד אלחי: יש טיוטא של כתב אישום והוא בא היום, יושב פה, ומטיף מוסר.

מאמון עבד אלחי: יש טיוטא של כתב אישום, קבלת שוחד, מתן שוחד, מעשים מגונים והוא ממשיך לשבת פה ומדבר.

מאמון עבד אלחי: זוהי ממש שיא החוצפה.

חליל קאסם: אדוני, אני יודע שהדברים שלי מרגיזים אותך.

חליל קאסם: אני בזמנו נתתי לך החלטה, נמצאת ההחלטה אצלך, תיקרא אותה עד הסוף.

חליל קאסם: אני נתתי לו רישיון לבית שלו ולבניה שלו.

חליל קאסם: אני מודה.

חליל קאסם: האיש פנה לוועדת ערר, התלונן כי הוא חרג, אין בעיה.

חליל קאסם: וועדת ערר החליטה שאסור לו לבנות עוד בית בלי רישיון, מבלי שיקדם תוכנית מפורטת.

חליל קאסם: והוא בנה עוד בית באותו שטח מבלי לתת הפקעה.

חליל קאסם: אני רוצה אדוני, תקרא את ההחלטה , מה שכתוב בהחלטה, אני רוצה שרק ההחלטה תבוצע, לא יותר.

חליל קאסם: מה שקרה לי ולא קרה לי , אם יהיה משהו בית משפט יחליט שם.

חליל קאסם: אדוני, אני רוצה לבצע רק מה שכתוב בוועדת ערר, ומה שוועדת ערר, החליטה.

חליל קאסם: אני לא רוצה שום דבר, אם בפרקליטות החליטו שיגישו נגדי כתב אישום, שיגישו.

חליל קאסם: כל בנאדם במדינת ישראל הוא לא חסין מהחוק.

חליל קאסם: ואם אני עשיתי עברה ידוע מי הלשין על חליל קאסם.

חליל קאסם: אני לא מפחד.

חליל קאסם: אם חליל קאסם, עשה טעות שבית המפשט יחליט.

חליל קאסם: אם יהיה לו כתב אישום, ואני מאמין שלא יהיה, בבקשה.

חליל קאסם: אבל אני לא מדבר על זה.

מאמון עבד אלחי: רק תרשה לי שנייה אחת, אני לא יודע בתור מה הוא מדבר, אבל בכל זאת , היינו מקבלים על מה הדיון.

מאמון עבד אלחי: אם הוא מתחיל פה לפתח נושאים, כל פעם מעלים נושא חדש.

מאמון עבד אלחי: אנחנו לא ידענו עליהם.

יואל חסון: הנושא הוא התנהלות בלתי תקינה לכאורה בעיריית טירה.

מאמון עבד אלחי: קיבלתי מאדוני מסמך שמפרט את התלונות שלו.

מאמון עבד אלחי: אני התכוננתי לפי מה שכתוב בתלונות האלה.

מאמון עבד אלחי: ועכשיו מתחילים להעביר עוד דברים .

מאמון עבד אלחי: אני לא יודע.

מאמון עבד אלחי: אני לא אתחמק אני אשמח לענות, אבל לפחות הייתי מציע לקבל את סדר היום של הנושאים.

יואל חסון: אדוני ראש העירייה.

יואל חסון: הנושא הוא התנהלות בלתי תקינה לכאורה בעיריית טירה.

יואל חסון: שבזה נכנס כל מיני דברים, כל אחד יכול להעלות כל מה שהוא רוצה.

יואל חסון: זה הייחוד של הבית הזה, כל אחד יכול לומר מה שהוא רוצה.

יואל חסון: והוא יעלה את דבריו.

יואל חסון: אתה רוצה להגיב תגיב, בסוף אנחנו התייחס לדברים.

חליל קאסם: עוד מסמך אדוני, שאני פניתי דרך עורך דין, בתשעה עשר בנובמבר 2009 .

חליל קאסם: מגיע לי ייצוג משפטי שהם העלילו עלי.

חליל קאסם: פעמיים, השר החזיר אותי לתפקיד.

חליל קאסם: פיטר את חברי המועצה שלא אישרו את התקציב, והממונה על המחוז היה נוכח והוא מודה על הדברים האלה.

חליל קאסם: דרך עורך דין היו צריכים לשלם לי.

חליל קאסם: אפילו לא הגזבר, לא היועץ המשפטי, אני פניתי ליועץ המשפטי, ואיל ראבי, לא מתייחסים למכתב שלי.

חליל קאסם: ראש עיר שהיה, צריך לפחות, לכבד אותו ולשלם לו את מה שמגיע לו.

חליל קאסם: אלו הדברים שאני השקעתי.

חליל קאסם: אני בתשעה עשר לחודש השנה, לא קיבלתי מכתב, לא אני ולא העורך דין, על הדבר של מה שהשקעתי.

חליל קאסם: אני לא מחפש אף אחד, אני אומר את כל הדברים האלה על השולחן.

יואל חסון: על מה אתה צריך לקבל החזר כספי?

חליל קאסם: מבחינת החוק, שמשרד הפנים מזמין אותי לשימוע אצל השר, אני חייב לקחת עורך דין.

חליל קאסם: כי העורך דין הוא שלהם, הוא נמצא כאן, עו"ד ואיל ראבי.

חליל קאסם: אני צריך לקחת עורך דין חיצוני.

חליל קאסם: לא עורך דין של העירייה אלא עורך דין מבחוץ.

חליל קאסם: לקחתי עורך דין מבחוץ, ייצג אותי בשני הפעמים שהיו לי שימועים, ואני נשארתי ראש עיר.

חליל קאסם: אני ביקשתי את כל הדברים האלה אפילו חופשות שלי אדוני, לא קיבלתי והם לא מתייחסים.

חליל קאסם: אפילו מפחדים לדבר איתי בטלפון.

חליל קאסם: ואני פניתי לעורך דין, ואיל ראבי, והוא אומר לי שאת הנושא שלך העברתי לעירייה, אני עומד לפניו כאן, ולצערי הרב, עד עכשיו לא התייחסו.

יואל חסון: מר ראבי, מה יש לך לומר על זה?

ואיל ראבי: אני אתייחס לזה.

ואיל ראבי: ראש העיר לשעבר, חליל קאסם, פנה אלי בתור יועץ משפטי שעבד בתקופה בה הוא כיהן.

ואיל ראבי: לגבי ימי חופש, ימי מחלה, ניצול ימי חופש.

ואיל ראבי: אני אמרתי לו כדי לקבל תשלום עבור ניצול ימי חופש בתקופה שעבדת אתה צריך להגיש תצהיר לגבי ניצול ימי חופש.

ואיל ראבי: אמרתי לו לפני שאתה כותב תצהיר, תשב עם עצמך, תבדוק, מתי היית בחופש, מתי היית בחוץ לארץ, שלא יצא שאני עוזר לך לכתוב תצהיר כביכול לא מדויק.

ואיל ראבי: לך הביתה תחשוב, מתי היית בחופש ואז תכתוב כמה ימים ניצלת.

ואיל ראבי: הוא לא חזר אלי.

יואל חסון: חמש עשרה שנים?

ואיל ראבי: שתי קדנציות.

ואיל ראבי: לגבי קדנציות משפטיות, אני לא מחדש לאף אחד במיוחד לא למר שוקי אמרני.

ואיל ראבי: יש חוזר מנכ"ל ברור לעניין החזר הוצאות.

ואיל ראבי: יש מנגנון, קיבלתי את מכתב העורך דין של מר חליל קאסם, העברתי את זה לעירייה, שיש יועץ משפטי פנימי, יש מנגנון שקובעים שם.

ואיל ראבי: מתכנס יועץ משפטי, והמנכ"ל והגזבר, דומני, מחליטים לדון בבקשה או לא דנים.

ואיל ראבי: כשהם מחליטים לקבל את הבקשה או לא לקבל אותה, מעלים את ההחלטה שלהם, את ההמלצה שלהם למליאת המועצה.

ואיל ראבי: מליאת העיר צריכה לקבל או לא לקבל אותה.

ואיל ראבי: ולאחר כל התהליך הזה צריך לקבל אישור של משרד הפנים.

ואיל ראבי: חוזר מנכ"ל ברור.

ואיל ראבי: אני קיבלתי את המכתב, שלחתי לעורך דין של חליל קאסם, שהעניין עבר לגורמים המוסמכים בהתאם לחוזר מנכ"ל.

ואיל ראבי: אני כיועץ משפטי חיצוני, אין לי מה להוסיף לעניין הזה.

חליל קאסם: מה התשובה?

ואיל ראבי: כנראה שלא מאשרים.

חליל קאסם: אז תשלחו לי מכתב שאתם לא מאשרים.

ואיל ראבי: על איזה תקופה אתה מדבר?

ואיל ראבי: לא מזמן.

חליל קאסם: שנה. בתשעה עשר 2009.

ואיל ראבי: אדוני, שילך ליועץ המשפטי הסטטוטורי, שייתן לו תשובה מסודרת.

יואל חסון: למה עד עכשיו לא ניתנה תשובה?

ואיל ראבי: אני נשאלתי לגבי מה עשית בעניין הזה.

ואיל ראבי: קיבלתי את הפניה, אמרתי לעורך דין שלו, ואפילו הוצאתי מכתב, שיש חוזר מנכ"ל שקובע את המנגנון.

ואיל ראבי: אם תשאל אותי מבחינת סיכויים, אני לא הגורם המחליט.

יואל חסון: מר חליל, יש לך עוד משהוא לומר?

חליל קאסם: אדוני, מה שמתרחש והפיטורים של המנהל, מה שקרה בטירה, זה היה הבטחת בחירות.

חליל קאסם: המנהל שהיה בטירה קוראים לו סאלים מנסור, היה מנהל בית ספר בחטיבת ביניים א' בטירה.

חליל קאסם: הוא קיבל פרס שרת החינוך בזמנו.

חליל קאסם: אני בגלל שהמצב של בית הספר התיכון התדרדר, אני הלכתי, הוצאתי את מנהל בית הספר, והעברתי אותו לתיכון.

חליל קאסם: הבית ספר הזה יקר גם בשבילי, וגם בשביל כל תושבי טירה.

חליל קאסם: בזמנו אבא שלי זיכרונו לברכה, שבעה עשרה שנים היה ראש המועצה בטירה.

חליל קאסם: אביו של ראש העיר זכרונו לברכה, היה מכבד את האנשים, הוא רשם את בית הספר על שם אבא שלי.

חליל קאסם: אז בא ראש העיר לפני הבחירות, בתעמולת בחירות והאנשים שלו, הבטיחו שיפטרו את מנהל בית הספר.

חליל קאסם: בדיוק אדוני ראש עיר שזוכה, יושב ובודק אם מנהל בית הספר לא טוב.

חליל קאסם: לא למחרת לוחצים על רשת עמל, תפטרו את המנהל.

חליל קאסם: פיטרו את המנהל.

חליל קאסם: המנהל הלך לבית המשפט, גם אני הלכתי לבית המשפט.

חליל קאסם: אמרתי לו, למה לך, הם לא רוצים אותך, תצא מבית הספר, המנהל בגלל שהוא היה עובד משרד החינוך צריך להגיע לו חל"ת ממשרד החינוך.

חליל קאסם: תראה אדוני, מה הם עושים, הם הוציאו את המנהל, רשת עמל הוציאו מכרז.

חליל קאסם: ראש העיר וממלא המקום שלו, שיושב  לידו כאן, איימו על רשת עמל וביטלו את המכרז שיצא.

חליל קאסם: מינו מנהל וסגנית מנהל.

חליל קאסם: סגנית מנהל היא גיסתו של סגן יושב ראש העיר, בלי שום הכשרה.

חליל קאסם: המנהל שמונה קרוב לממלא מקום, בלי שום מכרז, בלי שום דבר.

יואל חסון: אדוני, זה מצוין אצלך?

חליל קאסם: כן.

חליל קאסם: זה מצוין.

חליל קאסם: אני אחראי על כל מילה שאני מדבר.

חליל קאסם: אדוני, בקשר לתוצאות הבגרות, אנחנו היום גאים.

חליל קאסם: הגענו לארבעים ותשעה אחוזים בבגרות.

חליל קאסם: היה שר החינוך לצערי לפני חודש ימים בטירה.

חליל קאסם: ומולו ומול כולם אמרו לו שטירה התדרדרה למקום הכי גרוע.

חליל קאסם: כתוב בידיעות אחרונות, כתוב את תוצאות הבגרות, אנחנו ניתן לאדוני את המסמך, אנחנו היום גאים במגזר הערבי, כי בתי הספר שלנו.

חליל קאסם: אני רוצה שאדוני יבדוק.

חליל קאסם: אנחנו הגענו למקום מכובד, מקום אחד עשרה במגזר הערבי.

חליל קאסם: ואלו הנתונים שלא אני עשיתי אותם, עשה אותם משרד הפנים.

חליל קאסם: ואנחנו גאים בבית הספר.

חליל קאסם: איך יכול להיות ששני מנהלים שימנה אותם בלי מכרז ובלי שום דבר.

חליל קאסם: זה הבטחת בחירות.

חליל קאסם: הוא אומר שהוא לא התערב בנושא של הקיוסקים.

חליל קאסם: אני עוד לא רציתי לעשות בעיות.

חליל קאסם: באותו היום שנבחר למחרת, הוא הלך, בעצמו, הוא עוד לא קיבל את העירייה, אבל אני לא רציתי לעשות רעש מזה.

חליל קאסם: הוא הלך לשרת של בית הספר שקוראים לו חסן סולטאן.

חליל קאסם: הוא לך הביא מנוף.

חליל קאסם: הוא שם בחטיבת ביניים קיוסק בכניסה של בית הספר, והקיוסק עדיין נמצא שם.

חליל קאסם: בבית ספר עמל שני קיוסקים חדשים.

חליל קאסם: אני רוצה אדוני, שיבדקו רק את שני המקומות האלו.

חליל קאסם: אתה מבין מה קרה?

חליל קאסם: וגם שם עוד קיוסק אחד לקרוב משפחה שלו, אדוני, ברחוב.

חליל קאסם: ויש מכתב של עורך דין שנשלח.

חליל קאסם: ברחוב הראשי של טירה על אדמה ציבורית.

חליל קאסם: אני רוצה שכבודו יבדוק את כול הדברים האלו.

חליל קאסם: אם יש מילה במה שאמרתי שזה לא נכון בבקשה תשפטו אותי.

חליל קאסם: רק את הדברים האלו הקטנים תבדקו אותם.

יואל חסון: יש קיוסקים או אין קיוסקים?

מאמון עבד אלחי: יש קיוסקים מהתקופה של חליל קאסם.

יואל חסון: הוא שם את הקיוסקים כמו שהוא אומר?

מאמון עבד אלחי: אני לא שם קיוסקים, זה הכול מהתקופה של חליל קאסם.

חליל קאסם: שלושה.

מאמון עבד אלחי: אני לא נתתי לשום קיוסק לפעול.

מאמון עבד אלחי: בכביש ראשי זה קרקע פרטית, לא כביש ראשי.

יואל חסון: זוהי קרקע פרטית שהיה מותר להניח עליה קיוסק?

מאמון עבד אלחי: יש את מחלקת התכנון ובניה.

יואל חסון: כנראה שלא.

מאמון עבד אלחי: אני פניתי למחלקת תכנון ובניה קיבלתי תלונה, היו אצלו אני מניח שהוא בהליך משפטי.

יואל חסון: מה זה הליך משפטי?

יואל חסון: למה הונח שם קיוסק מלכתחילה?

יואל חסון: אז עכשיו אתה  בונה על זה שמערכות הצדק  יפעלו לאט זמן, ויהיה שם קיוסק עשר שנים, הוא יעשה את הכסף שלו ויהיה בסדר.

יואל חסון: אתה ראש מועצה, אתה צריך להביא לשם טרקטור ולהעיף את זה.

מאמון עבד אלחי: תרשה לי אדוני, אני ראש עירייה, יש חוק והליכים שאני כפוף אליהם.

מאמון עבד אלחי: היום אני מטפל בשני צווי הריסה בישוב.

יואל חסון: אתה לא צריך להעלים עיין מפעולות כאלה.

מאמון עבד אלחי: אני לא מעלים עיין.

מאמון עבד אלחי: אני מטפל מידית.

יואל חסון: נדע אם אתה מטפל בזה או לא.

מאמון עבד אלחי: עד שאתה מקבל סיוע משפטי ועד שאתה מקבל את הצוותים.

מאמון עבד אלחי: זה תהליך, אין לי שליטה על זה.

מאמון עבד אלחי: בקשר לעמל, יש החלטה של בית הדין, אנחנו מכבדים החלטות של בית הדין, יש את עמל, עמל הגוף היחידי, המוסמך שמנהל את העניינים מבחינה פדגוגית.

יואל חסון: הבנתי.

יואל חסון: חליל, משפט אחרון.

חליל קאסם: אני רוצה שירשם בפרוטוקול.

חליל קאסם: מנהל בית הספר שראש העיר פיטר אותו הוא קיבל חל"ת ממשרד החינוך והוא צריך עכשיו להתמנות בבית ספר בטירה, לפי החוק.

חליל קאסם: יש לו חל"ת והוא צריך להתמנות בבית ספר יסודי.

חליל קאסם: ראש העיר וממלא מקום שלו, לוחצים על משרד החינוך לא לשים אותן בטירה.

חליל קאסם: אני מבקש שהדבר הזה ירשם וייבדק.

חליל קאסם: גם במשרד החינוך רוצים את מנהל בית הספר הזה.

חליל קאסם: אני רוצה שהדברים האלו ירשמו בפרוטוקול.

יואל חסון: שלום , מי אתה?

עבד אלסלאם קשיע: אני ממלא מקום ראש העיר.

יואל חסון: יש לך משהו לומר?

עבד אלסלאם קשיע: כן.

עבד אלסלאם קשיע: קודם כל, הוא מאשים אותי כאן שמנהל בית הספר קרוב משפחה שלי.

עבד אלסלאם קשיע: זה שקר.

עבד אלסלאם קשיע: סלח לי הוא לא קרוב משפחה שלי ואין קירבה בכלל.

חליל קאסם: לתנועה שלך.

עבד אלסלאם קשיע: ולא לתנועה שלי.

עבד אלסלאם קשיע: זה אפשר לבדוק ואני אחראי לדברים.

עבד אלסלאם קשיע: ואם אפשר להעמיד לדין מי שמשקר כאן אז שיעמידו לדין.

עבד אלסלאם קשיע: דבר שני, כולנו יודעים שעיריית טירה נכנסה לכישלון גדול.

עבד אלסלאם קשיע: הכישלון הביא לפרוק המועצה.

עבד אלסלאם קשיע: החברים הלכו הביתה.

עבד אלסלאם קשיע: הגיע חשב מלווה, עקב גירעונות, עקב ניהול אל תקין, הגיעו אנשים ולעשות את העבודה.

עבד אלסלאם קשיע: ואנחנו כמעט שנתיים עושים את העבודה ויש לנו את הביקורת של משרד הפנים.

עבד אלסלאם קשיע: כל יום אני רואה את הבחור שעושה את ביקורת של משרד הפנים, נמצא בעיריית טירה.

עבד אלסלאם קשיע: תאמינו לי שאנחנו עושים עבודה טובה.

עבד אלסלאם קשיע: אנחנו הגענו לעירייה עם מאה חמישים מליון שקלים גירעון.

עבד אלסלאם קשיע: כל יום אנחנו מגלים עד רגע זה, גניבות בגבייה, כל יום עד עכשיו.

עבד אלסלאם קשיע: כמה חומר הכנו וראש העיר הגיש את זה למשטרה, לכל הגורמים המתאימים.

עבד אלסלאם קשיע: גם מבקר משרד הפנים מקבל את הדוחות שהוא צריך לקבל.

עבד אלסלאם קשיע: בקשר לקיוסקים, אם מדברים על קיוסקים של עמל, צריך לשאול את עמל.

עבד אלסלאם קשיע: ואם מדברים על קיוסקים שהוא נמצא בחטיבת ביניים ב' שהוא מדבר עליו, אז תשאל את המנהל שם, הוא חבר שלך, תשאל אותו.

עבד אלסלאם קשיע: שנית, אם אתה מדבר על מנהל שהוא מספר ראשון בישראל, לפי מה שאתה מציין, למה הכישלון בבית הספר?

עבד אלסלאם קשיע: יש שם כישלון אדיר.

עבד אלסלאם קשיע: אדוני, בזמנים שלו ובזמנים שהוא מדבר עליו, יש חבורות של עבריינים שנמצאים ברחובות בטירה.

עבד אלסלאם קשיע: יש שם, בבדיקה שנערכה, מנהל מחלקת חינוך שבדק, השיעור הראשון שהיה מתקיים בבית הספר, רק עשרים אחוז מהתלמידים היו מופיעים בשיעור הראשון.

עבד אלסלאם קשיע: השיעור החמישי, הם היו הולכים הביתה.

עבד אלסלאם קשיע: זה דוח שקיבל אותו משרד החינוך והוא נמצא גם אצל השר.

עבד אלסלאם קשיע: על מה אנחנו מדברים?

עבד אלסלאם קשיע: הוא לא הצליח לנהל את הבית ספר הזה.

עבד אלסלאם קשיע: אז הוא הלך הביתה.

יואל חסון: תודה רבה, אדוני ראש העירייה.

מאמון עבד אלחי: החלטות של משרד החינוך, זה החלטות של משרד החינוך.

מאמון עבד אלחי: פה אני מקבל את זה שכאילו שמדובר בעיריית טירה כמי שחולש על כל המדינה ועל כל המערכות.

יואל חסון: זה לא כך?

מאמון עבד אלחי: לצערי הרב אנחנו לא הגענו למצב הזה.

יואל חסון: רציתי להוציא ממך חיוך.

מאמון עבד אלחי: אנחנו עמל, אנחנו משרד החינוך, יש לנו דעה בכל מה שמתרחש בעניין החינוך.

מאמון עבד אלחי: אני מביע אותה בפני שר החינוך.

מאמון עבד אלחי: אני זוכר את המילה של שר החינוך בתוך הישיבה והוא אמר לי במפורש, למחוז, חבל שהטעתם אותי כל הזמן.

חליל קאסם: אז הינה התוצאה הגיע אחרי זה.

מאמון עבד אלחי: ראש הרשות היחידי שעמד מול שר החינוך.

יואל חסון: הוא היחיד, אגב, שמחייך כל הדיון.

יואל חסון: מאמון עבד אלחי:     שיחייך, כי הוא מכיר את המציאות.

יואל חסון: ראש הרשות היחידי שהציג את בעיות החינוך.

יואל חסון: הוא "זחוח",כמעט התפתיתי לשלוח לו פתק, ספר לי מה אתה יודע שאני לא יודע.

ריאן כאמל: אני מקנא בך שיש לך הרבה זמן.

יואל חסון: אתה מקנא בי ?

יואל חסון: אל תקנא בי אין לי הרבה זמן.

יואל חסון: תמשיך בתנוחה שלך ותהנה.

ריאן כאמל: כל עוד שזה לא גובל בפלילי.

ריאן כאמל: מאמון עבד אלחי:     מזל שלא מאשימים אותנו בדברים שמתנהלים במזרח התיכון, עוד מעט נגיע לאמריקה וליחסים בינלאומיים.

ריאן כאמל: אני ראש רשות עיריית טירה, אני אחראי על מה שמתרחש בישוב שלי.

ריאן כאמל: ואני הממשיך לתקן את הליקויים הקשים, החמורים והפלילים, ואני אומר את זה לפרוטוקול, שהיו בתקופה של האיש שיושב פה.

ריאן כאמל: חבל על הזמן, אני יכול להעביר לאדוני, את כל המסמכים של הרשות.

ריאן כאמל: תעיין, אלו דברים שמעמידים את השערות, גניבות, מעילות, מנהל לא תקין, כל מה שאפשר לדמיין.

ריאן כאמל: מה שלא מתרחש בעולם השלישי, מתרחש בעיריית טירה.

ריאן כאמל: היום אנחנו מתקנים ואני ממשיך לתקן למען טירה וילדי טירה.

יואל חסון: תודה.

יואל חסון: הנציג "הזחוח", בבקשה.

יואל חסון: תגיד את שמך לפרוטוקול אחרת השם שלך יהיה הנציג "הזחוח".

ריאן כאמל: אני ריאן כרמל, סמנכ"ל מרכז השלטון המקומי.

ריאן כאמל: קודם כול, אני לא יודע למה הוזמנתי, זה עניין נקודתי, הקשור לעיריית טירה.

ריאן כאמל: בדרך כלל אני מטפל בנושאים הקשורים לכל המועצות.

ריאן כאמל: אני התפלאתי מהדיון כאן בוועדת הביקורת.

ריאן כאמל: אני מציע לשני עמיתי, שניהם חברים שלי, אני מכיר אותם, ראש העיר לשעבר וגם ראש העיר הנוכחי.

ריאן כאמל: טירה זקוקה לשניהם.

ריאן כאמל: אפילו ששניהם התגייסו לטירה הם עדיין לא יפתרו את הבעיות.

ריאן כאמל: אני מזמין אותם לביתי, אצלי, למרכז השלטון.

ריאן כאמל: הרי כל הנושאים שהועלו נמצאים בכל רשות כמעט.

יואל חסון: אתה מציע ממשלת אחדות?

ריאן כאמל: אם אתה תצליח לעשות ממשלת אחדות בממשלת ישראל.

ריאן כאמל: אני רוצה להציע את השירות.

ריאן כאמל: אני מזמין את שניהם.

ריאן כאמל: נשב מסביב לשולחן עגול.

ריאן כאמל: וכל הבעיות האלה אני חושב ניתן לפתור.

ואיל ראבי: אני חייב להגיד משהו בעניין עמל.

ואיל ראבי: מאחר ואני ייצגתי את העירייה בתיק.

ואיל ראבי: אני אתן פרטים.

ואיל ראבי: אחרי דוח מאוד שלילי שהכין מבקר מרשת עמל, עמל החליטה להדיח את מנהל בית הספר.

ואיל ראבי: ערכה לו שימוע כדין, ומנהל בית הספר משום מה החליט שהוא מגיש תביעה לבית דין לעבודה, שלה צורפה העירייה כנתבעת ורשת עמל.

ואיל ראבי: ואמרנו מה אנחנו קשורים , הרשת היא המעביר.

ואיל ראבי: יחסי עובד מעביר, לא בין העירייה לבין המנהל אלא בין רשת עמל למנהל.

ואיל ראבי: אנחנו גורם זר.

ואיל ראבי: זה שיש דעה לעירייה שהבית ספר כושל זה כתבנו.

ואיל ראבי: הגשנו עמדה ברורה לבית דין לעבודה.

ואיל ראבי: אז כבוד השופטת של בית דין  האזורי לעבודה אמרה, אני רואה את המצב, אני רואה את הנתונים, אני רואה את העמדות הקוטביות בעניין הזה והמליצה המלצה ושני הצדדים, ואפילו לי היא אמרה, אתה העירייה, אתה  מבחינתי לא קיים, אתה לא בדיון.

ואיל ראבי: אתה לא צד.

ואיל ראבי: הגיעו בהסכמה שהמנהל בית הספר ילך בהסכמה.

ואיל ראבי: יסיים את השנה וילך.

ואיל ראבי: שיפוטר.

ואיל ראבי: זה שמשרד החינוך יקלוט אותו או לא יקלוט אותו.

אחמד דרויש מנסור: סליחה אדוני.

אחמד דרויש מנסור: אם אני זוכר טוב, בית המשפט המכובד קבע שהעירייה או רשת עמל, תעשה מכרז שם.

אחמד דרויש מנסור: איפה המכרז הזה?

אחמד דרויש מנסור: שם יש מינויים ללא מכרז.

אחמד דרויש מנסור: ואדוני פה, ראש העיר לשעבר טעה שפנה לממלא מקום ראש העיר ואמר לו שזה קרוב משפחה שלך.

אחמד דרויש מנסור: היא לא קרובת משפחה של ממלא מקום ראש העיר, היא קרובת משפחה של סגן ראש העיר.

אחמד דרויש מנסור: שהוא לא נוכח כאן.

אחמד דרויש מנסור: איפה המכרז?

ואיל ראבי: בוא אני אבהיר את הקשר בין רשת עמל לעירייה.

יואל חסון: לא. אל תבהיר את הקשר כי הקשר ברור.

יואל חסון: משפט אחרון לחליל.

חליל קאסם: אדוני, אני רק בכבודך וממונה על המחוז כאן יושב, תקשיב על מה שאני הולך להגיד.

חליל קאסם: ממלא מקום ראש העיר טוען שאת עיריית טירה הוא קיבל בגירעונות.

חליל קאסם: אני רוצה שגזבר העירייה שיושב כאן, שיגיד כמה עודף היה לי כשעזבתי את העירייה?

חליל קאסם: שיסביר כי הוא לא דיבר.

חליל קאסם: איך העירייה שחברי המועצה היהודים שהיו לי איך הסתיימה השנה.

חליל קאסם: בבקשה הינה המבקר והגזבר.

חליל קאסם: אני רוצה שכבוד היושב ראש, ישאל את הגזבר.

חליל קאסם: תגיד איך קיבלו את העירייה, כי הוא אומר שאת העירייה קיבלו במצב מדרדר.

יואל חסון: הגזבר, יש לך הערה לעניין הזה?

יוסף חאסקיה: כן.

יוסף חאסקיה: הגרעון המצטבר של עיריית טירה, משלושים ואחד לדצמבר 2008, בתקציב הרגיל הוא והסופיים הם שבעים ושמונה מליון שקל, גרעון.

יוסף חאסקיה: משנת 2007 עיריית טירה הפסיקה לייצר גירעונות.

יוסף חאסקיה: משנת 2007 התחלה להיות באיזון וסיימה את 2007 באיזון, גם 2008 באיזון, 2009 באיזון.

יוסף חאסקיה: אבל גירעון מצטבר הוא שבעים ושמונה מליון שקל.

חליל קאסם: אנחנו סיימנו בעודף, לא מה שהוא טוען.

יואל חסון: בשוטף, הבנתי.

יואל חסון: זה נרשם בדברי הכנסת.

יואל חסון: כבוד ראש העיר.

מאמון עבד אלחי: אדוני ראש העיר, יושב פה חבר המועצה מבחינתי שיסביר לפרוטוקול מה הוא רוצה.

מאמון עבד אלחי: שיכנס עכשיו לעירייה יקבל מה שהוא רוצה.

מאמון עבד אלחי: רק שיצהיר בפני אדוני, בפני המליאה.

יואל חסון: אתה התחייבת פה בפרוטוקול, שכל פניה שלו כיושב הוועדה לביקורת תענה.

יואל חסון: אני אשאל אותך עוד שאלה.

יואל חסון: אתה מתחייב פה בוועדה לביקורת המדינה,שאתה תסייע לו בעבודתו גם במובנים הטכניים.

יואל חסון: העמדת עזרה, צוות, כל מה שהוא צריך כדי שהוא יעבוד כחבר מועצה וכחבר וועדת ביקורת, חדר לנהל את הישיבה.

יואל חסון: אתה מתחייב לעשות את זה?

מאמון עבד אלחי: יש לי דלת פתוחה מה שהוא צריך, כל סיוע, כל עזרה ,טכני, מהותי, כל מה שהוא רוצה.

מאמון עבד אלחי: ועוד דבר אחד, יושב פה הגזבר, המבקר, היועץ המשפטי, ממלא מקום ראש העיר, מבחינתי זו הוראה, כל דרישה לכל מסמך, אני כבר נותן.

מאמון עבד אלחי: דלת פתוחה, מה שהוא רוצה שיגיע, יצלם.

מאמון עבד אלחי: אין לי על מה לפחוד.

מאמון עבד אלחי: אני רוצה שזה גם ירשם, כל נייר ולו הקטן ביותר עד לגדול יותר, פתוח בפני כל מועצת העיר ובפני חברי מועצת העיר ובפני התושבים, מה שמאפשר החוק.

יואל חסון: תודה רבה.

שלמה קלדרון: עוד משהו שהתחייב ראש העיר.

שלמה קלדרון: אתה על פי החוק יכול להטיל על המבקר הפנימי מתלות.

שלמה קלדרון: אז אתה תתחייב פה שאם אתה תקבל תלונה מיושב ראש וועדת ביקורת תגיד למבקר לבדוק את זה.

מאמון עבד אלחי: אני מתחייב.

שלמה קלדרון: אתה מתחייב אם אתה מקבל תלונה מיושב ראש וועדת הביקורת, להטיל על המבקר על פי החוק שיבדוק את זה.

מאמון עבד אלחי: אין לי שום בעיה, אני מתחייב.

יואל חסון: סליחה אני פשוט קיבלתי משהו שהעסיק אותי.

יואל חסון: מה אתה אמרת לו.

שלמה קלדרון: אני אמרתי לו שעל פי פקודת העיריות ראש העיר ראשי להטיל על המבקר מטלות.

ואיל ראבי: אבל הוא לא חייב לקבל.

שלמה קלדרון: רשאי, אמרתי.

ואיל ראבי: הוא לא חייב לקבל.

שלמה קלדרון: הוא חייב לקבל את מה שהוא מבקש.

ואיל ראבי: אני מכיר את החוק.

שלמה קלדרון: תעשה לי טובה תן לי לגמור, הוא כבר התחייב.

שלמה קלדרון: אחרי זה תבדוק.

שלמה קלדרון: יושב ראש וועדת ביקורת מתלונן אצל ראש העיר, ראש העיר יכול להטיל על פי החוק על המבקר לבדוק ושיעשה את זה, והוא אמר שהוא יעשה את זה .

ואיל ראבי: משפט אחד.

ואיל ראבי: מבקר הפנים, על פי חוק בונה לעצמו שתי תוכניות לשנה לבדיקה.

ואיל ראבי: הוא יכול לבקש דרישה מראש העיר ככול שתוכנית העבודה שלו מאפשרת הוא יכול לבדוק ולהגיד לו.

מרדכי שנבל: נאמר כך: בסעיף 170 א' סעיף קטן ג', בכפוף לאמור בסעיף קטן א' יקבע המבקר את תוכנית עבודתו השנתית ואת נושאי הביקורת בתקופה הפלונית ואת היקף הביקורת כדלקמן:  1. על פי שיקול דעתו של המבקר.

מרדכי שנבל: 2. על פי דרישה, לא בקשה, של ראש העיר לבקר עניין פלוני.

מרדכי שנבל: 3. על פי דרישת הוועדה לענייני ביקורת, ובלבד שמספר הנושאים לביקורת לא יעלה על שני נושאים לשנת עבודה.

יואל חסון: החוק הוא ברור.

יואל חסון: תעשו את החוק.

יואל חסון: אין צורך בפרשנויות יוצאי דופן.

יואל חסון: מר שוקי אמרני, התייחסות אחרונה שלך.

שוקי אמרני: אני אבקש לומר למען הסדר הטוב.

שוקי אמרני: את חליל קאסם, ראש עירייה לשעבר, אני מכיר באופן אישי, עבדנו בתוקף תפקידו כראש עירייה במשך תקופה ארוכה.

שוקי אמרני: גם בתפקידי הקודם וגם בתפקיד הנוכחי ואנחנו מכבדים את הפניות שלו, וכשהוא פונה אלינו אנחנו מתייחסים במלוא הרצינות לפניות שלו, וגם כשהוא מבקש פגישה, גם לפני שבוע ימים נפגשתי איתו, כך שמהבחינה הזאת אני לא רואה עם זה שום בעיה.

שוקי אמרני: ברגע שיש פניות אנחנו נטפל בהם.

שוקי אמרני: חשוב לציין עוד פעם, אדוני היושב ראש, שבעיריית טירה מתקיימת מערכת מבחינתנו, מערכת, ביקורת מאוד אינטנסיבית.

שוקי אמרני: יש מבקר עירייה שעושה את הביקורת, יש רואה חשבון שעושה ביקורת, היחידה לחיוב אישי של משרד הפנים עושה ביקורת, מבקר המדינה קיבל תלונות שהוא נבדק.

שוקי אמרני: מינינו כפי שאמרתי, חשב מלווה  שבודק באופן צמוד.

שוקי אמרני: אני חושב שבמסגרת הזו העירייה הזו מבוקרת.

שוקי אמרני: לגבי יושב ראש הוועדה לביקורת, ההנחיות קובעות שצריכה להיות פניה בכתב.

שוקי אמרני: זאת אומרת שצריכה להיות פניה בכתב של כל חבר מועצה לראש העירייה שאומר לו, אני מבקש לעיין במסמכים כאלה וכאלה.

שוקי אמרני: נותן פרק זמן.

שוקי אמרני: אחרי שהוא רואה שהפרק זמן סביר, הוא לא מקבל מענה הוא פונה אלינו ואומר, אדוני ממונה על המחוז, פניתי ואז הממונה על המחוז מפעיל את סמכותו בהוראת צו.

שוקי אמרני: אני חושב שהתהליך הזה שיקויים מה גם לסיכום צריך לומר, שגם לגבי חליל קאסם שהיה ראש עירייה תקופה מאוד ארוכה, אנחנו צריכים לצאת גם מתוך נקודת הנחה שכאשר ראש עירייה אומר לנו, אני ממציא מסמכים, אני עושה את הפעולות, איך אומרים, חזקה שהוא דובר אמת, גם כשהוא שולח אלינו מכתב.

שוקי אמרני: ולא אנחנו גוף שצריכים לנהל כאן מערכות אם הוא נתן או לא נתן ובאיזו צורה הוא נתן, אלא אם כן מוכיחים לנו בצורה חד משמעית, שהמסמכים האלו לא נמסרו.

שוקי אמרני: כך שבשורה התחתונה העירייה נמצאת כאן תחת פיקוח מסיבי, הייתי אומר, אינטנסיבי, של מערכות שלמות שבודקות אותם ואני מאמין שהפעילות הזאת תשא בסוף תוצאות.

יואל חסון: תודה, אני מודה לך.

יואל חסון: מר שמואל גולן, משנה למנכ"ל משרד מבקר המדינה.

שמואל גולן: אדוני היושב ראש, הייתה מערכת בחירות בשנת 2008, והתחלף שלטון.

שמואל גולן: וזה אחד הישובים שהשטח עדיין לא נרגע שם אחרי מערכת הבחירות.

שמואל גולן: ועדיין  בחלק גדול מהדברים הם עדיין חשובים שהם נמצאים בתוך מערכת בחירות.

שמואל גולן: יש דמוקרטיה, יש מערכת בחירות, נבחר שלטון חדש והוא צריך לתפקד.

שמואל גולן: לכן אנחנו קיבלנו הרבה תלונות, חלקם הגדול מעצבנות, חלקם בעילום שם, וכל מיני קבוצות.

שמואל גולן: אני אקריא לך את הקבוצות ותראה כמה: התנועה לשלטון נקי בטירה, תושבים דואגים, עובדים מתחננים לעזרה, תנועה נגד שחיתות בטירה, תושב בטירה מודאג, אזרחים מודאגים.

שמואל גולן: את כל השמות ואת כל הדברים האלה, זה מה שניקרא אצלנו תלונות בעילום שם.

שמואל גולן: התלונות מתמקדות בשני תחומים עיקריים.

שמואל גולן: תחום אחד, של טוהר המידות במיוחד סביב ראש העיר, כפי ששמעת פה, או הקבוצה הקרובה לראש העיר.

שמואל גולן: העניין הזה הוא לא בטיפולו של מבקר הפנים, הוא בטיפול שלנו.

שמואל גולן: אנחנו צריכים לטפל בעניין הזה, וזה נמצא בטיפולנו.

שמואל גולן: המקבץ השני של התלונות, מתייחס להתנהלות העירייה, מכרזים, מנויים, אנחנו יודעים אותם, מכירים אותם.

שמואל גולן: ממילא תכננו השנה לשלב את העיר טירה בתוך תוכנית העבודה שלנו לשנת 2010 שהתחילה בחודש יולי.

שמואל גולן: והיא נמצאת במוקד של כמה מקומות שאנחנו נהיה בהם.

יואל חסון: אתה אומר עוד לפני הדיון?

שמואל גולן: כן, היא נמצאת אצלנו גם בגלל מקבץ התלונות וגם בגלל שיש מספר נושאים שאנחנו רוצים לבדוק אותם בטירה.

שמואל גולן: כמייצגת את טירה ואת הסקטור הערבי.

שמואל גולן: והיא מתוכננת והם יראו אותנו מספיק שם.

יואל חסון: אני מודה לך על ההתייחסות.

יואל חסון: אני מבקש לסכם כרגע את הדיון.

מרדכי שנבל: רק הערה.

מרדכי שנבל: הדברים שנאמרו כאילו המבקר הפנימי של רשות המקומית אינו יכול?

שמואל גולן: אנחנו משתדלים שמבקר הפנים לא יעסוק בענייני טוהר המידות של ראש הרשות.

שלמה קלדרון: לא מסכימים.

שמואל גולן: הפקודה אומרת להעביר את זה או למשרד הפנים.

שלמה קלדרון: החוק אומר ניהול תקין וטוהר המידות.

יואל חסון: חברה, יש כאן דיון עקרוני שלא נכנס אליו עכשיו.

שמואל גולן: תקרא טוב, כתוב בפרוש לפנות או למשרד הפנים או למבקר המדינה.

מרדכי שנבל: אם יש חשש לראש העיר, חשש למה?

מרדכי שנבל: חשש לעברה פלילית של ראש העיר או היועץ המשפטי, אז הוא מעביר למבקר המדינה.

שמואל גולן: אני לא רוצה להגיד עברה פלילית, אני אומר טוהר מידות.

מרדכי שנבל: ככה כתוב בחוק.

מרדכי שנבל: חוץ מזה עד שהוא מגיע לחשש ואני מזכיר את בג"צ אלוני נגד מבקרת עיריית ירושלים, כול ממלא התפקידים, כולל חברי המועצה וראש העיר, נתונים לביקורתו של מבקר העירייה.

יואל חסון: תודה רבה, זוהי שאלה עקרונית.

שמואל גולן: אני לא אמרתי שזה לא נתון לביקורת.

שמואל גולן: אני רק אמרתי שאנחנו בדרך כלל במצבים כאלה, מעדיפים שזה יגיע אלינו.

מרדכי שנבל: הבנתי את דבריך כך.

יואל חסון: הדברים הם ראויים.

יואל חסון: הוא רק טוען שמבקר הפנים, ראוי שלא הוא יעסוק בדברים האלו, אלא יעביר אותם הלאה.

יואל חסון: השאלה מעניינת, כי מבקרים פנימיים לא פעם נמצאים בסיטואציות מאוד קשות.

יואל חסון: אני רוצה לסכם את הדיון.

חליל קאסם: רק מה שקשור אלי אני רוצה לקבל תשובה.

יואל חסון: אנחנו עושים את כל מה שיש כאן.

יואל חסון: אני רוצה לסכם ברמה העקרונית.

יואל חסון: אני באמת קיבלתי את אותו מכתב, ואני לפני זה פעלתי והתייעצתי עם מבקר המדינה וצוותו בעניין הזה.

יואל חסון: אני חייב לומר לכם שאם הייתי מקבל רק את המכתב הזה, וזה אולי תשובתו של האיש "הזחוח" שהלך, אם הייתי מתייחס רק למכתב הזה, סביר להניח שעל בסיס המכתב הזה, לא הייתי מקיים דיון של הוועדה לביקורת המדינה.

יואל חסון: אבל מכוון שהובא לידיעתי מגורמים שונים ומשונים, גם מבקר המדינה, גם גופים אחרים, שיש כבר בשנה וחצי האחרונות טענות שונות ומשונות על התנהלות של העירייה של טירה, חשבתי שנכון להביא את זה לדיון.

יואל חסון: גם הבנתי, ואמר זאת גם מר גולן בצורה ברורה, שגם בלי קשר לדיון הזה, וגם בלי קשר ליוזמה שלי, מבקר המדינה כבר החליט לשלב את הנושא הזה בתוכנית העבודה שלהם, מבחינת לבדוק את העניין.

יואל חסון: לכן גם אם הדיון הזה לא היה מתקיים אז הבדיקה הייתה יוצאת לדרך, והיא כבר יצאה לדרך למעשה.

יואל חסון: למה בכל זאת הדיון הזה חשוב?

יואל חסון: כי אני חושב שלדיון הזה יש צד ציבורי, משמעותי, שהיה חשוב להציף אותו בצורה ציבורית, והכנסת הוא מקום ציבורי ופתוח והדיון הזה הוא דיון פתוח.

יואל חסון: ולבוא ולהשמיע וגם לשמוע טענות מצד אחד, ופה אני חייב לומר לך ראש העירייה, אתה מבחינתך נמצא בסיטואציה לא פשוטה, כי אתה מותקף בצורה מאוד חזקה.

מאמון עבד אלחי: תלוי מי תוקף.

יואל חסון: לא משנה, אתה מותקף.

יואל חסון: ואני דווקא חשבתי, שדווקא זה נכון להביא את הנושא הזה לשולחן הפתוח פה, של הוועדה לביקורת המדינה, ולהציף את הדברים האלה, למה?

יואל חסון: למה לעשות את זה בסוג של עכשיו?

יואל חסון: כי הולך להיות בכל מצב דוח של מבקר המדינה.

יואל חסון: ואם יהיה דוח של מבקר המדינה שאם יהיה התייחסות של עיריית טירה, גם ככה זה יגיע לוועדה של מבקר המדינה בסופו של דבר, לכן חשבתי שנכון לעשות את הדיון הזה עכשיו, כי זה נכון גם בתהליך של השוואה, למה?

יואל חסון: כי כל הטענות שהועלו כאן, גם מראש העירייה הקודם,  שכולנו מכבדים כאן, וגם מראש העירייה הנוכחי, שאני גם מכבד אותו.

יואל חסון: בסופו של דבר, הדברים האלה יובאו לבדיקה אצל מבקר המדינה, ואנחנו נחזור לכאן, אחרי מספר חודשים רב, ונלמד באמת איפה הייתה האמת ומה באמת היה נכון מבחינת ההתנהלות, כולל מהדבר הפשוט ביותר שהוא לא כזה פשוט הוא רק נשמע פשוט, עניין הקיוסקים והדברים האחרים שאולי מהותיים יותר.

יואל חסון: ומשרד הפנים שמר אמרני, שאני באמת מעריך את מה שהוא עושה.

יואל חסון: אני יודע שהוא עומד בלחצים מאוד קשים ואין ספור של תלונות, טענות ומאנות שבאות.

יואל חסון: את הדבר הזה גם יש לכם גם חלק  גדול מאוד לבוא אחת ולתמיד, ולהחזיר את העירייה הזאת לתלם מבחינת הפסקת מחול השדים שקורה.

יואל חסון: ופה אני רוצה להתייחס למחול השדים ולכל העניין הזה.

יואל חסון: לי היה חשוב לנהל את הדיון הזה?

יואל חסון: אני אומר לכם הכנות, אין לי את הכלים לבוא ולדעת איפה כרגע נמצאת האמת.

יואל חסון: אין לי את הכלים.

יואל חסון: יש את הכלים לגופים הרלוונטיים, לי אין הכלים, בטח בדיון אחד אני לא אבוא ואקבע איפה הכלים.

יואל חסון: בדרך כלל אני קובע את זה רק לאחר שיש דוחות מבקר, ואז אני קובע איפה היה הליקוי ואז אנחנו מפעילים את סמכותנו.

יואל חסון: כרגע אין לנו את הכלים האלה.

יואל חסון: אבל, מצד שני, פה גם קמתי לעניין הזה.

יואל חסון: יש פה יושב ראש וועדת ביקורת, וזה מה שהיה חשוב לי כאן מבחינתי בדיון, לדעת שהוא מהיום והלאה, או אם זה היה בעבר, אני לא נכנס לדיון הזה כרגע, ברגע שהוא יוצא הוא יוכל למלא את תפקידו.

יואל חסון: אני מקווה שהוא ירצה כי זה גם חובתו הציבורית, שלך מנסור.

יואל חסון: אבל אם הוא ירצה, אמרת את הדברים בצורה ברורה.

יואל חסון: שמעו אותך פה גם, דברי הכנסת, נרשמת.

יואל חסון: שמעו אותך הגורמים הרלוונטיים ממבקר המדינה, עד משרד הפנים וכמובן גם הכנסת עצמה.

יואל חסון: ולכן אתה מחויב לעניין הזה.

יואל חסון: לכן אני גם מבקש, שזה עכשיו החלטה של הוועדה לביקורת המדינה, מנסור, אני אומר לך ואני אומר גם לכל חבר מועצה, בטירה, כל פניה אני מבקש למסמך, לקיום דיון, בקשה על פי החוק שאתה זכאי לה, יכול להיות שלא ידעת את זה עד היום, לדרוש בדיקה, אני מבקש שהפניות האלה יהיו עם העתק למשרד הפנים, למבקר המדינה, וליושב ראש הוועדה לביקורת המדינה.

יואל חסון: כולל אפילו אם אתה עכשיו מבקש פרוטוקול, מכתב על כמות הקפה במטבחון של ראש המועצה, גם את זה תיתן העתק.

יואל חסון: אני אמרתי בכוונה, כדי להסביר לך מה הדבר מהקטן ביותר עד לגדול ביותר, תן לנו העתק.

עבד אלסלאם קשיע: אני חושב שאתה כבר, אם יצא לך במקרה, אני חושב שקלעת על התלונה הראשונה, אנחנו שותים הרבה קפה.

יואל חסון: מי שמסתובב במגזר, אני יודע שקפה  זה מצרך מעניין ובשימוש רב, וטוב שכך, נותן אנרגיה.

יואל חסון: אני בא ואומר כי אני מבקש שכל בקשה, כל דבר שיהיו העתקים, למבקר המדינה וליו"ר וועדת מבקר המדינה, כדי שנדע.

יואל חסון: אמר פה האיש "הזחוח" משהו נכון, אמר בסוף יש ראש עיר לשעבר, שכולם יודעים  שהיה ראש  עיר מוערך, יש פה ראש עיר מכהן, חדש בתפקידו יחסית, אולי באמת משהו יגרום לזה שתשבו ביחד,תעבדו ביחד, תקדמו את הישוב הזה ביחד, טירה זה אחד הערים החשובות והמשמעותיות ביותר בישראל, בוודאי במגזר, ואני חושב לא רק במגזר, גם מבחינת התושבים, גם מבחינת המיקום, גם מבחינת הקשר לרשויות האחרות מסביב, ובאמת צריך לעשות הכול כדי שהחיים בטירה יהיו טובים וכדי שמחול השדים הזה יפסיק.

יואל חסון: אבל כמו שאמרתי, אני שמחתי לשמוע שמבקר המדינה גם בלי קשר לדיון הזה החליט להתחיל בבדיקה, אני ידעתי את זה גם מראש ואני שמח שזה ככה ואז האמת תצא.

יואל חסון: עד אז בואו ננסה לחזור לתלם כדי שהישוב הזה יתפקד וייתן שירות טוב לתושבים שזוהי בסוף, המטרה של כולם.

יואל חסון: אני רוצה להודות לכל מי שהשתתף, לכל מי שיזם וביקש את הדיון, אני חושב שזו הייתה תרומה גם לטירה בסופו של דבר, וגם לדמוקרטיה הישראלית.

יואל חסון: תודה לכולכם, הישיבה נעולה.